На основу члана 108. став 3. Статута општине Ада („Службени лист општине Ада”, бр. 11/2019 и 20/2019), на предлог надлежног одељења Општинске управе општине Ада,

Општинско веће општине Ада одређује

ПРОГРАМ ЈАВНЕ РАСПРАВЕ

О НАЦРТУ ОДЛУКЕ О УВОЂЕЊУ МЕСНОГ САМОДОПРИНОСА

НА ТЕРИТОРИЈИ ОПШТИНЕ АДА

1. У поступку припреме Нацрта одлуке о увођењу месног самодоприноса на територији општине Ада, Општинско веће општине Ада спроводи јавну расправу о Нацрту одлуке о увођењу месног самодоприноса на територији општине Ада (у даљем тексту: Нацрт одлуке), који је саставни део овог програма.

2. Јавна расправа о Нацрту одлуке спроводи се у периоду од 20. маја до 03. јуна 2020. године.

3. Учесници у јавној су грађани, удружења, стручна и остала јавност са територије општине Ада.

4. Текст Нацрта одлуке објављује се на званичној интернет презентацији општине Ада, огласним таблама Локалне самоуправе Ада, Прве и Друге Месне заједнице Ада, Месне заједнице Мол и Месне заједнице Утрине.

5. Примедбе, предлози и сугестије достављају се Општинском већу, путем електронске поште на е-mail адресу javnarasprava@ada.org.rs.

6. По окончању јавне расправе Општинско веће ће анализирати све примедбе, предлоге и сугестије учесника у јавној расправи и сачинити извештај о спроведеној јавној расправи о Нацрту одлуке и у року од 15 дана од дана окончања јавне расправе исти објавити на интернет страници општине Ада.

Република Србија

Аутономна Покрајина Војводина

Општина Ада

ОПШТИНСКО ВЕЋЕ ОПШТИНЕ АДА ПРЕДСЕДНИК

Број: 020-6-45/2020-03 Билицки Золтан с.р.

Дана: 19.05.2020. године